(Návrh)

**NARIADENIE VLÁDY**

**Slovenskej republiky**

z ... 2022,

**ktorým sa mení nariadenie vlády Slovenskej republiky č. 391/2006 Z. z. o minimálnych bezpečnostných a zdravotných požiadavkách na pracovisko**

Vláda Slovenskej republiky podľa § 2 ods. 1 písm. e) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky nariaďuje:

Čl. I

Nariadenie vlády Slovenskej republiky č. 391/2006 Z. z. o minimálnych bezpečnostných a zdravotných požiadavkách na pracovisko sa mení takto:

1. V § 3 písm. c) sa vypúšťa bodkočiarka a slová „minimálne lehoty čistenia vykurovacích telies, osvetľovacích telies a okien na pracovisku sú uvedené v prílohe č. 3“.
2. Poznámka pod čiarou k odkazu 3 znie:

„3) § 5 ods. 4 písm. ai) ôsmy bod zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov.“.

1. § 7 znie:

„§ 7

Týmto nariadením vlády sa preberajú právne záväzné akty Európskej únie uvedené v prílohe č. 4.“.

1. Poznámky pod čiarou k odkazom 5 až 8 znejú:

„5) Vyhláška Ministerstva zdravotníctva Slovenskej republiky č. 99/2016 Z. z. o podrobnostiach o ochrane zdravia pred záťažou teplom a chladom pri práci v znení vyhlášky č. 227/2019 Z. z.

6) Vyhláška Ministerstva zdravotníctva Slovenskej republiky č. 541/2007 Z. z. o podrobnostiach o požiadavkách na osvetlenie pri práci v znení vyhlášky č. 206/2011 Z. z.

7) § 7 vyhlášky Ministerstva zdravotníctva Slovenskej republiky č. 99/2016 Z. z. v znení vyhlášky č. 227/2019 Z. z.

8) Zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov.“.

1. V prílohe č. 1 sa vypúšťa bod 24.

Poznámka pod čiarou k odkazu 9 sa vypúšťa.

1. V prílohe č. 2 sa vypúšťa bod 18.
2. Príloha č. 3 sa vypúšťa.
3. Nadpis prílohy č. 4 znie:

„Zoznam preberaných právne záväzných aktov Európskej únie.“

Čl. II

 Toto nariadenie vlády nadobúda účinnosť 15. decembra 2022.